cyanic-selkie/wikianc huggingface dataset:
Ժամանակավոր դժվարություններ
Արտադրություն
Ի սկզբանե նախատեսվել է, որ ֆիլմը բեմադրելու է Պավել Ռումինովը, իսկ գլխավոր դերը կատարելու է Կոնստանտին Խաբենսկին, սակայն արդյունքում նրանց փոխարինել են Միխայիլ Ռասխոդնիկովը և Ռինալ Մուխամետովը ։
Ֆիլմի նկարահանումները տեղի են ունեցել Կիրով քաղաքում և Կիրովի մարզում։
Իրական հիմքի հետ համապատասխանություն
Ֆիլմի հիմքում ընկած է բիզնես մարզիչ և խորհրդատու Արկադի Ցուկերի պատմությունը։ Սակայն, ըստ այն մարդկանց, ովքեր անձամբ ճանաչել են Ցուկերին մանկության տարիներին, նա ունեցել է ուղեղային կաթվածի ոչ ծանր ձև, որը շրջապատի որոշ մարդիկ նույնիսկ չեն նկատել, և դպրոցում նա չի ենթարկվել հալածանքի, ինչպես ցույց է տրված ֆիլմում ։ Մյուս կողմից՝ Արկադի Ցուկերն ասել է, որ ինքը դպրոցում իսկապես ենթարկվել է լուրջ հալածանքների ։ Այնուամենայնիվ, Ցուկերն ինքը, որը համագործակցել Է կինոժապավենի ստեղծողների հետ, դրա թողարկումից հետո հայտարարել է, որ վերջնական տարբերակը «գեղարվեստական հորինվածք է և ոչ մի կապ չունի իրական պատմության հետ»։ Ցուկերի խոսքով՝ «Ժամանակավոր դժվարություններ» ֆիլմը քարոզում է հայացքներ և արժեքներ, որոնք լիովին հակառակ են իր դիրքորոշմանը և իր ընտանիքի կենսական արժեքներին, իսկ ցուցադրված պատկերներն ու իրավիճակները չեն համապատասխանում իրականում տեղի ունեցածին։ Նա նաև կոչ է արել ֆիլմը չընկալել որպես երեխաների դաստիարակության և առողջացման մեթոդական ձեռնարկ ։
ՄՈՒԿ-ի մասնագետների կարծիքներ
Ֆիլմը խիստ բացասական արձագանք է առաջացրել բազմաթիվ կինոքննադատների և բժշկական ոլորտի մասնագետների կողմից, որոնք ստեղծողներին մեղադրել են բռնությունն արդարացնելու, հաշմանդամություն ունեցող մարդկանց նկատմամբ բացասական վերաբերմունք քարոզելու և ուղեղային կաթվածի էության մասին սխալ պատկերացումներ տարածելու մեջ։ Այս մասին, մասնավորապես, նշել է Եկատերինա Բարաբաշը «Такие дела» կայքում, որը նվիրված է սոցիալական խնդիրներին ։ «Գալչոնոկ» հիմնադրամը, որը զբաղվում է կենտրոնական նյարդային համակարգի օրգանական ախտահարումներով երեխաների աջակցությամբ, հրաժարվել է աջակցել ֆիլմի թողարկմանը, չնայած վարձույթից ստացված գումարի մի մասը կազմակերպությանը փոխանցելու առաջարկին։ Հիմնադրամի նախագահ Օլգա Ժուրավսկայան պատմել է, որ հեղինակները չեն լսել սցենարը վերամշակելու կոչերը, քանի որ ընդհանրապես նպատակ չեն դրել լավ ֆիլմ նկարահանել, ինչպես նաև նշել է «պրոդյուսերների կողմից տարածվող անգրագիտության և խավարամտության» դեմ պայքարի կարևորությունը ։ Մանկական ուղեղային կաթված ունեցող երեխաների «Милосердие» վերականգնողական բաժանմունքի ղեկավար, բժիշկ-նյարդաբան Ելենա Սեմյոնովան դաստիարակության ցուցադրված մեթոդը անվանել է «շատ տրավմատիկ», իսկ այդ ձևով հիվանդագին վիճակի հնարավոր հաղթահարումը ՝ «ֆանտաստիկ պատմություն» ։
Մանկական ուղեղային կաթված ունեցող լրագրող Յանա Կուչինան այս ֆիլմը բնութագրել է որպես «սարսափ ֆիլմ» և նշել, որ ֆիլմը սխալ խորհուրդներ է տալիս մանկական ուղեղային կաթված ունեցող մարդկանց հարազատներին. «Ես երազում էի, որ երբևէ նկարահանեն ֆիլմ այն մասին, թե ինչպես պետք է ապրել ՄՈՒԿ-ով։ Ես գիտեմ, թե քանի ծնող է մնում իրենց երեխաների հետ մենակ, առանց որևէ օգնության և հուսահատությունից նրանց բուժում «անմահական» ջրով կամ պատռում ջլերը՝ փորձելով ուղղել չծալվող ծնկները։ Եվ հիմա ես դիտել եմ այս «խորհրդանշական» ֆիլմը և վախենում եմ, որ երեխաներն ընդհանրապես կդադարեն բուժվել։ Ես վախենում եմ, որ նրանց կտանեն տայգա և կթողնեն, բայց նրանք Սաշա չեն։ Նրանք կինոյում չեն, և նրանք իսկապես ունեն ուղեղային կաթված» ։
Քննադատների գրախոսականներ
«Կինոտավր» կինոփառատոնում ֆիլմի առաջին ցուցադրությունից հետո առնվազն մեկ տասնյակ լրագրողներ արտահայտել են իրենց վրդովմունքը ժապավենի վերաբերյալ՝ մեղադրելով այն այդ թվում նաև ֆաշիստական գաղափարախոսության տարածման մեջ ։
«ԿինոՊոիսկ» կայքում ֆիլմը 10-ից ստացել է 6,2 միավոր, «Критиканство» կայքում՝ 100-ից 38 միավոր ։
Ծանոթագրություններ
Կատեգորիա:Ռուսական ֆիլմեր Կատեգորիա:2018 ֆիլմեր Կատեգորիա:Ռուսերեն ֆիլմեր Կատեգորիա:Ռուսական դրամա ֆիլմեր
Տուլա (Սարդինիա)
Բնակչությունը կազմում է 1665 մարդ (2008 թվականի տվյալով), բնակչության խտությունը կազմում է 25,42 մարդ/կմ²։ Զբաղեցնում է 65,51 կմ² տարածք, փոստային ինդեքս՝ 7010, հեռախոսային կոդ՝ 079:
Դիսնոմիա
Դիսնոմիա ― պաշտոնական նշանակումը (136199) Eris I Dysnomia, գաճաճ մոլորակ Էրիսի արբանյակն է, սկզբում այն անվանվել էր՝ S/2005 (2003 UB313) 1: Հայտնաբերվել է 2005 թվականի սեպտեմբերի 10-ին Մայք Բրաունի և Կեկա աստղադիտարանի (Հավայի) աշխատակիցների կողմից։
Կատեգորիա:Արեգակնային համակարգ
Էբբա Մարգարետա Պալմստիերնա
Էբբա Մարգարետա Պալմստիերնա (Ebba Palmstierna, ), շվեդ ազնվական կին և սուֆրաժիստ ։
Կյանք
Պալմստիերնան ծնվել է 1877 թվականին։ Նա հրամանատար Ալֆրեդ Էդվարդ Ռաթգեր Կարլհայմ–Գինլենսկոլդի և Մարիա Էլիզաբեթ Քրիստինա Էրենբորգի դուստրն էր։ 1899 թվականին, ամուսնացել է Էրիկ Կուլե Պալմստիերնայի հետ (1877-1959), ունեցել են մի քանի երեխա, նրանցից մեկը՝ Կառլ–Ֆրեդերիկ Պալմստիերնան է ։ Նա ակտիվ էր Կարլսկրունա յի կանանց ընտրական իրավունքի ազգային ասոցիացիայում և Կարլսկրունա ասոցիացիայի խորհրդի կազմում էր, որը ստորագրություններ էր հավաքում կանանց ընտրական իրավունքի վերաբերյալ ։ 1917 թվականին, ազգային խորհրդի անդամ էր կանաց ընտրական իրավունքի ազգային ասոցիացիայում, Սիգնե Բերգման ի, Կարոլինա Վիդերստրյոմ ի, Գուլլի Պետրինի ի և Էսթեր Բրիսմանի հետ միասին ։
Գրել է իր հուշերը կենդանության օրոք։ Դրանք հրատարակվել են 1973 թվականին՝ հետմահու, երկու հատորով, դրանցից մեկը տպագրվել է 1877 թվականից մինչև 1905 թվականը, իսկ մյուսը՝ 1907 թվականից մինչև 1922 թվականը ։
Ծանոթագրություններ
Կատեգորիա:1966 մահեր Կատեգորիա:1877 ծնունդներ Կատեգորիա:Շվեդ սուֆրաժիստներ Կատեգորիա:Շվեդ գրողներ
Բրունիերա
Բրունիերա  (Brugnera), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 9025 մարդ 2008 թվականի մարդահամարի տվյալների, բնակչության խտություն՝ 309 մարդ/կմ²։ Զբաղեցնում է 29 կմ² մակերես։ Փոստային ինդեքս՝ 33070։ Հեռախոսային կոդ՝ 0434։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Դաշնային շրջան (Բրազիլիա)
Դաշնային շրջան (Distrito Federal), հատուկ վարչա-տարածքային միավոր Բրազիլիայում, որը ներառում է երկրի մայրաքաղաք Բրազիլիան։
Ստեղծվել է 1960 թվականին, երբ մայրաքաղաքը տեղափոխվեց Ռիո դե Ժանեյրոից Բրազիլիա։ Տարածքը ստեղծվել է Գոյաս և Մինաս Ժերայս նահանգների հողերի վրա։ Մինչ այդ անվանվող Դաշնային շրջան Ռիո դե Ժանեյրոն վերակազմավորվեց դառնալով Գունաբարա, որը և 1975 թվականին միավորվեց Ռիո դե Ժանեյրո նահանգի հետ։
2017 թվականի տվյալներով շրջանում ապրում են 3 013 144 մարդ, նրանց մեծ մասը կազմում են պետական աշխատողները և քաղաքի շինարարների հետնորդները։
Արտաքին հղումներ
Կատեգորիա:Բրազիլիայի վարչական բաժանում Կատեգորիա:Բրազիլիայի նահանգներ
Բրևիլե (Սոմի գավառ)
Բնակչությունը 2010 թվականի դրությամբ կազմում է 105 մարդ, բնակչության խտությունը` 57.38 մարդ/կմ²։ Բնակավայրը զբաղեցնում է 1.83 կմ² տարածք։
Աշխարհագրություն
Գտնվում է Փարիզ քաղաքից 155 կմ հյուսիս, Ամյեն քաղաքից 36 կմ հյուսիս։
Տնտեսություն
2010 թվականին ուներ 69 աշխատունակ (15-64 տարեկան) բնակիչ, որոնցից ակտիվ էին 52-ը, իսկ ոչ ակտիվները` 17։ Ակտիվության ցուցանիշը կազմում է 75,4 %։ 52 աշխատունակ մարդկանցից աշխատել է 45 անձ (22 տղամարդ և 23 կին)։ Գործազուրկ են եղել 7 անձ (2 տղամարդ և 5 կին)։ 17 անաշխատունակներից 7-ը եղել են աշակերտներ կամ ուսանողներ, 7-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ալեն Ժյուպե
Ալեն Ժյուպե (Alain Juppé, ), ֆրանսիացի քաղաքական և պետական գործիչ, աջ հայացքների կրող, «Միավորում ի աջակցություն Հանրապետության» կուսակցության, ապա «Միություն հանուն Նախագահական մեծամասնության» կուսակցության գործիչ, 1995—1997 թթ. - Ֆրանսիայի վարչապետ, 2000-ականներին՝ Բորդոյի քաղաքապետ։ 2007 թ. մայիսի 18-ից հունիսի 18-ը՝ պետական նախարար, շրջակա միջավայրի հարցերով նախարար։ 2007 թ. իր ընտրատարածքում պարտվել է ընտրություններում և հրաժարական տվել նախարարի պաշտոնից։ 2010 թ. նոյեմբերի 14-ից 2011 թ. փետրվարի 27-ը՝ պետական նախարար, պաշտպանության և վետերանների գործերով նախարար։ 2011 թ. փետրվարի 27-ից 2012 թ. մայիսի 10-ը՝ պետական նախարար, Ֆրանսիայի արտաքին գործերի նախարար։
Կրթություն
Ավարտել է Լյուդովիկոս Մեծի վարժարանը, Քաղաքական հետազոտությունների ինստիտուտը և Կառավարման ազգային դպրոցը։
Կարիերայի մեկնարկը
Ֆրանսիայում հայտնի է «քայլող համակարգիչ» մականունով մաթեմատիկական փայլուն ունակությունների համար։ 1976 թ. սկսել է որպես Ժակ Շիրակի ելույթների հեղինակ։ Ավելի ուշ եղել է Շիրակի օգնականը ֆինանսական հարցերով, երբ վերջինս Փարիզի քաղաքապետն էր։
Կոռուպցիոն սկանդալը
Տարածված է կարծիք, ըստ որի Ժյուպեին մեղսագրվեղ խախտումների համար պատասխանատու է նաև երկրի Նախագահ Ժակ Շիրակը։ Շիրակի անվան հետ մի շարք կոռուպցիոն սկանդալներ կապվում են դեռ վերջինիս՝ Փարիզի քաղաքապետ եղած ժամանակից, քանզի Ժյուպեն այդ ժամանակ ևս աշխատել է Շիրակի հետ։ Սակայն դեռ 1999 թ. դատարանը ընդունեց որոշում, ըստ որի Հանրապետության Նախագահի պաշտոնը զբաղեցնող անձի անձեռնմխելիության ուժով վերջինս չի կարող ոչ ներկայացվել դատարանին, ոչ էլ հրավիրվել ցուցմունքներ տալու։
Վերադարձ քաղաքականություն և կառավարություն
Դատարանի վճռից հետո Ժյուպեն շուրջ մեկ տարի դասախոսել է Մոնրեալի ինստիտուտներից մեկում։ 2006 թ. նա վերադարձավ և 56 տոկոս ձայներով կրկին ընտրվեց Բորդոյի քաղաքապետի պաշտոնում։
2007 թ. իր ընտրատարածքում խորհրդարանական ընտրությունների երկրորդ փուլում պարտվել է և հրաժարական տվել նախարարի պաշտոնից։
2010 թ. նոյեմբերի 14-ից 2011 թ. փետրվարի 27-ը՝ պետական նախարար, պաշտպանության և վետերանների գործերով նախարար Ֆրանսուա Ֆիյոնի երրորդ կառավարությունում։ 2011 թ. փետրվարի 27-ին, Միշել Ալիո-Մարիի հրաժարականից հետո զբաղեցրեց պետական նախարար, Ֆրանսիայի արտաքին գործերի նախարարի պաշտոնը՝ վերադառնալով ԱԳ նախարարի աթոռին 15 տարվա ընդմիջումից հետո։
2012 թ. մայիսի 10-ին Ֆրանսուա Ֆիյոնի երրորդ կառավարության հետ միասին ներկայացրչել է հրաժարական նորընտիր Նախագահ Ֆրանսուա Օլանդին։
Ծանոթագրություններ
Կատեգորիա:Ֆրանսիայի քաղաքական գործիչներ Կատեգորիա:Ֆրանսիայի վարչապետներ Կատեգորիա:Ֆրանսիայի արտաքին գործերի նախարարներ Կատեգորիա:1945 ծնունդներ Կատեգորիա:Օգոստոսի 15 ծնունդներ Կատեգորիա:Սուրբ Մեսրոպ Մաշտոցի շքանշանի ասպետներ Կատեգորիա:Ֆրանսիացի պետական գործիչներ Կատեգորիա:Ֆրանսիացի դիվանագետներ Կատեգորիա:Պատվո լեգեոնի շքանշանի ասպետներ
Վիլանովա դի Կամպոսամպիերո
Բնակչությունը կազմում է 4849 մարդ։ Բնակչության միջին խտությունը 404 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 35010։ Հեռախոսային կոդ՝ 049։
Վիլանովա դի Կամպոսամպիերոն սահմանակից է Բորգորիցկո, Կամպոդարսեգո, Պիանիգա, Սանտա Մարիա դի Սալա, Վիգոնցա մունիցիպալիտետներին։
Սուրբ Պրոսդոկիոսը հարգվում է որպես կոմունայի հովանավոր սուրբ։
Արտաքին հղումներ
Կատեգորիա:Իտալիայի բնակավայրեր
Տիսի
Տիսի (Tissi), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 2000 մարդ, բնակչության խտությունը կազմում է 181,16 մարդ/կմ²։ Զբաղեցնում է 10,35 կմ² տարածք, փոստային ինդեքս՝ 7040, հեռախոսային կոդ՝ 079:
Կոմունայի հովանավորներն են սրբեր Անաստասիա Սիրմիսկայան և Վիկտորիան։ Տոնակատարությունը մայիսի 15-ին և սեպտեմբերին է։
Արտաքին հղումներ
Կատեգորիա:Իտալիայի բնակավայրեր
Թուլիում
Թուլիում քիմիական տարր է, որի նշանն է Tm, պարբերական համակարգի 3-րդ խմբի քիմիական տարր ։ Լանթանիդ է, կարգահամարը՝ 69, ատոմական զանգվածը՝ 168,9342: Թուլիումը սպիտակ-արծաթավուն մետաղ է, ունի պերամագնիսական հատկություն։
Պատմություն
Թուլիումը սպեկտրոսկոպիկ եղանակով հայտնաբերել է շվեդ գիտնական Պեր Կլեվեն, 1879 թվականին ։ 1911 թվականին Թեոդոր Ուլյամ Ռիչարդսոնը թուլիումը ստացել է մաքուր վիճակում և հաշվել նրա ատոմային զանգվածը։
Անվանում
Անունը ստացել է Θούλη (Թուլե) կիսաառասպելական երկրից, որը հնում համարում էին Երկրի ծայր հյուսիսը։ Պեր Կլեվեն տվել է Thulium անվանումը ի պատիվ Թուլե կղզու։
Ստացում
Թուլիումը ստացվում է աղերի հալույթի էլեկտրոլիզից, ինչպես նաև մետաղական կալցիումով վերականգնելիս.
Հատկություններ
Թուլիումը սպիտակ-արծաթավուն մետաղ է, ունի պերամագնիսական հատկություն, խտությունը՝ 9330 կգ/մ3, հալման ջերմաստիճանը՝ 1545 °C, եռմանը՝ 1730 °C: Թուլիումը f-տարր է, ատոմի արտաքին թաղանթի էլեկտրոնային կառուցվածքը՝ 5d6s2։
Քիմիապես ակտիվ է, միացություններում՝ եռարժեք։ Օդում հեշտ օքսիդանում է՝ առաջացնելով Tu2O3 օքսիդը։ Թուլիումը միացություններ է առաջացնում բազմաթիվ ոչ մետաղների հետ։ Թուլիումի հիդրօքսիդը՝ Tu(OH)3, ունի հիմնային հատկություն, ստացվում է լուծելի աղերը ամոնիակի ջրային լուծույթով մշակելիս։
Փոխազդեցությունը հալոգենների հետ.
Բնության մեջ
Պարունակությունը երկրակեղևում 2,7•10−5% է (ըստ զանգվածի)։ Ցրված տարր է, բնության մեջ հանդիպում է մյուս լանթանիդների հետ։ Թուլիումը սպիտակ-արծաթավուն մետաղ է, ունի պերամագնիսական հատկություն։
Իզոտոպներ
Թուլիումի ունի մեկ կայուն իզոտոպ՝ 169Tu: Արհեստական ռադիոակտիվ իզոտոպներից արժեքավոր է 170Tu (T1/2 = 129 օր), որն օգտագործվում է գամմա-դեֆեկտոսկոպիայի համար, ինչպես նաև բժշկության մեջ՝ ռենտգենախտորոշման նպատակով։
Գներ
Մաքուր՝ >99,9 %, մետաղական թուլիումի 1 կգ գները կազմում են 2,2 հազար դոլլար, մաքուր՝ 99,9 %, թուլիումի օքսիդի 1կգ՝ 1,1 հազար դոլլար ։
Բրի (Սոմի գավառ)
Բրի (Brie), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 332 մարդ, բնակչության խտությունը` 48.19 մարդ/կմ²։ Բնակավայրը զբաղեցնում է 6.89 կմ² տարածք։
Աշխարհագրություն
Գտնվում է Փարիզ քաղաքից 125 կմ հյուսիս, Ամյեն քաղաքից 50 կմ արևելք։
Տնտեսություն
2010 թվականին ուներ 229 աշխատունակ (15-64 տարեկան) բնակիչ, որոնցից ակտիվ էին 161-ը, իսկ ոչ ակտիվները` 68։ Ակտիվության ցուցանիշը կազմում է 70,3 %։ 161 աշխատունակ մարդկանցից աշխատել է 138 անձ (82 տղամարդ և 56 կին)։ Գործազուրկ են եղել 23 անձ (9 տղամարդ և 14 կին)։ 68 անաշխատունակներից 9-ը եղել են աշակերտներ կամ ուսանողներ, 40-ը` թոշակառուներ, իսկ 19-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Լուիզա Սթարր
Լուիզա Սթարր, ավելի ուշ` Լուիզա Կանցիանի (Louisa Starr, ), բրիտանացի նկարչուհի ։
Կենսագրություն
Սթարրը ծնվել է Լոնդոնում և ապրում էր Ռասսել հրապարակի մոտակայքում, երբ սկսել է որպես ընդօրինակիչ աշխատել Բրիտանական թանգարանում ։ Սովորել է Թագավորական ակադեմիայում, իր առաջին աշխատանքը ցուցադրել է 1866 թվականին և մինչև 1876 թվականը նկարել է 17 նկար ։ Սթարրը 1867 թվականին Թագավորական ակադեմիայից ոսկե մեդալ է ստացել` իր պատմական նկարի համար ։ Լուիզան առաջին կինն էր, որ ստացել է այդ մեդալը և նրանից հետո մեդալին արժանացել է Ջեսի Մաքրեգորին 1871 թվականին, դրանից հետո ոչ մի կին մինչև 1909 թվականը չի արժանացել այդ մեդալին ։
Նա ամուսնացել է Էնրիքո Կանցիանիի հետ և դրանից հետո ստորագրվել է իր ամուսնու ազգանունով։ Նրա դուստրը` Էստելլա Կանցիանին, նույնպես դարձել է նկարչուհի ։
Սթարրը իր աշխատանքները ցուցադրել է Չիկագոյի գիտության և արդյունաբերության թանգարանում, 1893 թվականին Կոլումբիական համաշխարհային ցուցադրության ժամանակ։
Նրա «Սինդրամը և իր մայրիկը» նկարը ներառվել է 1905 թվականի Համաշխարհային նկարչուհիներ գրքում ։ Սթարրը մահացել է Լոնդոնում։
Արտաքին հղումներ
Կատեգորիա:Բրիտանացի նկարչուհիներ Կատեգորիա:Բրիտանացի կին գրողներ Կատեգորիա:19-րդ դարի կին գրողներ
Համեմում
Համեմում, խոտաբույս երի, համեմունքներ ի, աղեր ի և/կամ շաքար ի միջոցով սննդի լրացման գործընթաց է, որը նախատեսված է համ ը որոշակի ավելացնելու համար։
Ընդհանուր իմաստ
Համեմունքները ներառում են խոտաբույսեր և համեմունքներ, որոնք իրենք հաճախ անվանում են «համեմունքներ»։ Այնուամենայնիվ, Լարիս Գաստրոնոմիկ-ը նշում է, որ «համեմելն ու համը նույնը չեն», պնդելով, որ համեմունքը ներառում է մեծ կամ փոքր քանակությամբ աղ, որն ավելացվում է պատրաստուկին ։ Աղը կարող է օգտագործվել ջուր հանելու կամ սննդամթերքի բնական համը մեծացնելու համար՝ այն դարձնելով ավելի հարուստ կամ ավելի նուրբ՝ կախված ճաշատեսակից։ Այս տեսակի ընթացակարգը նման է բուժմանը։ Օրինակ, ծովի աղը (ավելի կոպիտ աղ) քսում են հավի, գառան և տավարի մսի մեջ՝ միսը փափկացնելու և համը բարելավելու համար։ Այլ համեմունքներ, ինչպիսիք են սև պղպեղը և ռեհանը, իրենց համը փոխանցում են սննդին։ Լավ մշակված ուտեստը կարող է համատեղել համեմունքներ, որոնք լրացնում են միմյանց։
Բացի խոտաբույսերի և համեմունքների ընտրությունից, համի ավելացման ժամանակը ազդում է եփվող կամ այլ կերպ պատրաստվող սննդի վրա։
Որոշ մշակույթներում միսը կարելի է համեմել՝ սեղանի վրա ճաշատեսակի վրա համեմունքային սոուս լցնելով։ Տարբեր մշակույթներում գոյություն ունեն համեմելու տարբեր մեթոդներ։ Համեմունք նշանակում է դուրս բերել կամ ուժեղացնել մթերքի բնական համը՝ առանց այն փոխելու։ Համեմունքները սովորաբար ավելացնում են պատրաստման շրջանի վերջում։ Ամենատարածված համեմունքներն են աղը, պղպեղը և թթուները (օրինակ՝ կիտրոնի հյութը)։ Երբ համեմունքները ճիշտ են օգտագործվում, դրանք չեն կարող համտեսվել. նրանց խնդիրն է բարձրացնել բնօրինակ բաղադրիչների համը։
Թրմված յուղեր
Թրմված յուղերը նույնպես օգտագործվում են համեմելու համար։ Թրմելու երկու եղանակ կա՝ տաք և սառը։ Ձիթապտղի յուղը լավ թուրմի հիմք է որոշ խոտաբույսերի համար, բայց հակված է ավելի արագ թթվանալ, քան մյուս յուղերը։ Թրմված յուղերը պետք է պահվեն սառնարանում։ Կարևոր է նշել, որ կարագը համեմունք չի համարվում։
Էսկոֆիե
Լե Գայթ խոհարարությա ն մեջ, Օգյուստ Էսկոֆիեն համեմունքները բաժանում է հետևյալ խմբերի.
Ծանոթագրություններ
Կատեգորիա:Համեմունքներ
Մանայլի
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության</ref.
Արտաքին հղումներ
Կատեգորիա:Ռուսաստանի գետեր
Գյուղական պար (նկար, Բրեյգել)
«Գյուղական պար» (De boerendans, Bauerntanz), մոտավորապես 1568 թվականին արված կտավ։ Հեղինակը հոլանդացի նկարիչ Պիտեր Բրեյգելն է (Pieter Bruegel de Oude, մոտավորապես 1520/1525—1569)։ Նկարը պատկանում է Վիեննայի Արվեստների պատմության թանգարանին։ Կտավն արված է յուղաներկով փայտի վրա, չափսը՝ 114×164 սմ ։
Նկարագրություն
Կտավի վրա պատկերված է գյուղական տոն։ Ուրախությունը տեղի է ունենում փողոցում՝ գյուղական տների մոտ՝ եկեղեցուց ոչ հեռու, որը երևում է հետին պլանում։ Կենտրոնում և աջ հատվածում ցուցադրված են պարող գյուղացիների կերպարներ։ Զույգը, որ պատկերված է դիմացը, շտապում է, որպեսզի միանա պարողների ընդհանուր խմբին ։
Մյուս զույգը, որը ևս առջևում է պատկերված, սրնգահարն է, որ սրինգ է նվագում, և երիտասարդ գյուղացին, որ նստած է նրա կողքին և ձեռքին գինով լի սափոր կա ։
Նրանցից ձախ տեղակայված է սեղանը, որի վրա դրված է հաց և մեկ այլ գինով լի սափոր։ Սեղանի շուրջ նստած գյուղացիները ինչ-որ բանի մասին տաքացած վիճում են՝ թափահարելով ձեռքերը. բացառված չէ, որ այդ վեճը ավարտի կռվով։ Նրանցից այն կողմ համբուրվող զույգն է, իսկ ավելի աջ գտնում է վիճող ամուսնական զույգը ։
Բրեյգելը ներկայացնում է գյուղական հետաքրքրությունների պատկերը ոչ թե բարոյականության տեսանկյունից, այլ որպես կողմնակի դիտորդ ։ Ի տարբերություն Բրեյգելի մյուս նկարների՝ այստեղ դիտորդը ոչ թե նայում է վերևից ներքև, այլ նույն մակարդակից, ինչ նկարված գյուղացիները ։
Պատմություն
Ենթադրվում է, որ «Գյուղական պար» նկարը, որ պատկերվել է մոտավորապես 1568 թվականին, Բրեյգելի երեք կտավների բաղկացած շարքի մեջ է մտնում։ Բացի «Գյուղական պարը»՝ շարքի մեջ մտնում են նաև «Հարսանեկան պար» (1566) և «Գյուղական հարսանիք» (1567 կամ 1568) նկարները ։
Ծանոթագրություններ
Կատեգորիա:1568 նկարներ Կատեգորիա:Վիեննայի արվեստի պատմության թանգարանի նկարներ
Էվոկաբանկ
Էվոկաբանկը Հայաստանի 17 առևտրային բանկերից մեկն է։ Բանկի գլխամասը գտնվում է Երևան քաղաքում։ Այն հիմնադրվել է 1990 թ. Սիմոն Գևորգյանի կողմից։ Մինչ 2017 թվականը գործել է Պրոմեթևս և Պրոմեթեյ Բանկ անվամբ։ 2017-ին Բանկը վերանվանվել է Evocabank (Էվոկաբանկ)։
05.05.2021թ. դրությամբ, Մարետա Գևորկյանը հանդիսանում է Բանկի ուղղակի նշանակալից մասնակիցը եւ տիրապետում է հասարակ անվանական բաժնետոմսերի 95.79%-ին, ինչպես նաև՝ 2016թ. թողարկված արտոնյալ բաժնետոմսերի 100%-ին եւ 2020թ. թողարկված արտոնյալ բաժնետոմսերի 99.21%-ին։ Հասարակ անվանական բաժնետոմսերի 4.21%-ի տիրապետող են հանդիսանում թվով 14 ֆիզիկական անձինք։
Էվոկաբանկի մասնաճյուղերում առկա են նորագույն սարքավորումներ, հերթի կառավարման համակարգ, վճարային տերմինալ, ինչպես նաև՝ արտարժույթի փոխանակման տերմինալ։
Բանկի պատմությունը
1990: Բանկը հիմնադրվել է և մինչև 2017թ. գործել է Պրոմեթևս և Պրոմեթեյ Բանկ անուններով։
2005: Դարձել է «Արմենիան Քարդ» ՓԲԸ բաժնետեր և «ԱրՔա» վճարային համակարգի լիիրավ անդամ։
2006: Ստացել է «MasterCard Europe» վճարային համակարգի աֆիլիատ անդամի կարգավիճակ։ Սկսել է թողարկել «Maestro», «MasterCard Standard», «MasterCard Gold», «MasterCard Business» տիպի պլաստիկ քարտեր։
2008: Առաջին անգամ Հայաստանում` Բանկը թողարկել և Շվեյցարական առաջատար բանկերից մեկին է վաճառել սեփական ոչ փաստաթղթային առանց ապահովվածության պարտատոմսեր։
2017: Բանկը վերանվանվել է Evocabank-ի՝ փոխելով իր ռազմավարությունը և բիզնես մոդելը՝ անցնելով mobile-first ֆորմատի։ Անդամակցել է VISA վճարային համակարգին։ Ներկայացրել է SingleTOUCH օնլայն վարկատեսակը։ «Global Finance» հեղինակավոր ամսագրի կողմից ճանաչվել է «Լավագույն սպառողական թվային բանկը» Հայաստանում։
Ծանոթագրություններ
Կատեգորիա:Հայաստանի բանկեր
Գյուլագարակի եկեղեցի
Գլուագարակի եկեղեցի, գտնվում է Գյուլագարակ գյուղի մեջ։ Անունը անհայտ է։ Կառուցվել է 1874 թ. : Խորհրդային տարիներին ծառայել է որպես ցորենի պահեստ։ Այդ ժամանակ եկեղեցում հրդեհ է լինում որի ժամանակ պատերը թուլանում են։ 1988 թ. երկրաշարժի ժամանակ քանդվում է արևմտյան պատը և եկեղեցու ծածկը։
Red Blooded Woman
«Red Blooded Woman» («Կրակոտ կին»), ավստրալիացի երգչուհի Քայլի Մինոուգի երգը նրա իններորդ «Body Language» (2003) ստուդիական ալբոմի համար։ Երգի հեղինակներն են Քարեն Փուլը և Ջոնի Դուգլասը, որոնք նաև երգչուհու պրոդյուսերներն են։ Երգը պարունակում է հիփ հոփ և սինտի փոփ ոճեր։ Երգի հուկը («Boy! Boy!») մշակված է վոկոդերով, այդտեղ կիրառված է նաև երգչախմբային բեք վոկալ։ Թողարկվել է 2004 թվականի մարտի 1-ին Parlophone լեյբլում, ինչպես և երկրորդ Body Language սինգլը։
Երգն արժանացել է քննադատների դրական արձագանքներին, որոնք գովել են նրա պրոդյուսերությունը և համեմատել են երկու ամերիկացի կատարողների՝ Ջասթին Թիմբերլեյքի և Թիմբալենդի արվեստի հետ։ Շքերթներում երգը ևս հաջողակ է եղել՝ ընկնելով Ավստրալիայի և Միացյալ Թագավորության շքերթների լավագույն հնգյակ։ Այն նաև հայտնվել է Դանիայի, Իտալիայի լավագույն տասնյակում, Գերմանիայի և Նոր Զելանդիայի թոփ 20-ում։ Նոր Զելանդիայում սինգլի վաճառքը կազմել է 7500 օրինակ, և նրան այդ երկրում տրվել է ոսկե կարգավիճակ։
Տեսահոլովակի ռեժիսորը դարձել է Ջեյք Նավան։ Տեսահոլովակում Քայլի Մինոուգը պարում է մի քանի վայրերում՝ փոխելով հագուստը։ Երգչուհին կատարել է այդ երգը իր անհատական Money Can't Buy համերգի ժամանակ, ինչպես նաև «Ուշ շոու Դևիդ Լեթերմանի հետ» և Top of the Pops հեռուստածրագրերի ժամանակ։ Երգը ներառվել է Showgirl:The Greatest Hits Tour, Showgirl: The Homecoming Tour և For You, for Me հյուրախաղային ծրագրերում։
Արտաքին հղումներ
Կատեգորիա:Քայլի Մինոուգի երգեր Կատեգորիա:2004 սինգլներ Կատեգորիա:Հիփ հոփ երգեր
Aphodius distinctus
Aphodius distinctus, թերթաբեղիկավոր բզեզ, մտնում է աֆոդինների ենթաընտանիքի մեջ։
Նկարագիր
Իմագոյի երկարությունը 3,5-5,5 ։ Առաջնային երրորդ միջակայքի սև հետքը դասավորված է վերնաթևերի առջևի մեկ երրորդ մասի վրա։ Սև կետերը հաճախ մեծանում են և միանում տարբեր ուղղություններով։ Երբեմն սև գույնը ամբողջովին ծածկում է դեղինը, իսկ սև կետերը հազվադեպ կորչում են։
Արտաքին հղումներ
Կատեգորիա:Միջատներ
Բրիկմենիյ Ֆլոքսիկուր
Բրիկմենիյ Ֆլոքսիկուր (Briquemesnil-Floxicourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 158 մարդ, բնակչության խտությունը` 21.50 մարդ/կմ²։ Բնակավայրը զբաղեցնում է 7.35 կմ² տարածք։
Տնտեսություն
2010 թվականին ուներ 107 աշխատունակ (15-64 տարեկան) բնակիչ, որոնցից ակտիվ էին 84-ը, իսկ ոչ ակտիվները` 23։ Ակտիվության ցուցանիշը կազմում է 78,5 %։ 84 աշխատունակ մարդկանցից աշխատել է 80 անձ (40 տղամարդ և 40 կին)։ Գործազուրկ են եղել 4 անձ (2 տղամարդ և 2 կին)։ 23 անաշխատունակներից 6-ը եղել են աշակերտներ կամ ուսանողներ, 13-ը` թոշակառուներ, իսկ 4-ը չեն աշխատել տարբեր պատճառներով ։
Մանկության գոյաբանությունը
«Մանկության գոյաբանությունը» («Онтология детства»), ռուս ժամանակակից գրող Վիկտոր Պելևինի պատմվածքը, որն առաջին անգամ հրապարակվել է 1991 թվականին։
Բովանդակություն
Պատմվածքն ազատության մասին հիշողություն-մտորում է, որը մարդը կարող է ճանաչել միայն մանկության տարիներին, քանի դեռ մեծահասակներն այն չեն վերածել իրենց նման արարածի, որը միատարրորեն ապրում է օրերը, որոնք վերածվում են տարիների, իսկ այնուհետև դառնում են կյանք։ Սա Պելևինի հավերժական թեման է, որն առկա է նրա յուրաքանչյուր ստեղծագործության մեջ այս կամ այն տեսանկյունից ։
«Աշխարհում ոչ մի սարսափելի բան չկա։ Համենայն դեպս, քանի դեռ այս աշխարհը խոսում է քեզ հետ։ Այնուհետև, ինչ-որ անհասկանալի պահից, նա սկսում է խոսել քեզ հետ» ։
Պատմվածքում հորինված (բայց միանգամայն հնարավոր) իրավիճակ է. երեխան մեծանում է ոչ թե «դրախտային կղզում», այլ բանտում՝ «աշխարհի ամենակեղտոտ և գարշահոտ անկյունում»։ Այս հակադրությունը թույլ է տալիս գտնել աշխարհը յուրացնելու և իմաստը կառուցելու նմանատիպ մեխանիզմներ, ընդ որում այնպես, ինչպես այդ գործընթացը տեսնում է մեծահասակը։ Հայացքի այդ «չափահասությունը» (հնարավոր է նաև մանկականի տակ քողարկվող «մեծահասակների մոդելը») Վիկտոր Պելևինի դեպքում ավելի ակնհայտ է դառնում, հենց թեկուզ միայն նրա ընտրած ժանրի օրենքների ուժով։ Սակայն երեխաների ընկալման առանձնահատկությունները նկարագրելու պահերը, որոնք այս բարդ գրական տեքստը մոտեցնում են Պ. Ֆլորենսկու հիշողություններին, հնարավորություն են տալիս ասելու, որ այստեղ ոչ թե պարզապես խաբեություն է և մեծահասակին որպես երեխա ներկայացնելու հմուտ քողարկում, այլ մանկության փորձի որոշ հիմնարար հիմքերի բացահայտում ։
Հրապարակում
Պատմվածքն առաջին անգամ տպագրվել է Պելևինի առաջին հեղինակային՝ «Կապույտ լապտեր» ժողովածուում (1991), ինչպես նաև «Միջնախաղ» ժողովածուում և «Դեղին նետը» վիպակի հետ նույն կազմի ներքո ։
Արտաքին հղումներ
Կատեգորիա:Վիկտոր Պելևինի ստեղծագործություններ Կատեգորիա:Բնօրինակում անաղբյուր հոդվածներ
Վասալիտետ
Վասալիտետ (vassalite, vassal - ուշ,, vassus - ծառա), միջնադարում ավատատերերի մի մասից (սենիորներ) մյուսների (վասալներ) անձնական կախվածության հարաբերությունների համակարգ։ Արևմտյան Եվրոպայում վասալիտետը որպես ավարտուն համակարգ ձևավորվել է 8-9-րդ դարերում Ֆրանկական պետությունում, որտեղ թագավորները և խոշոր ավատատերերը զինվորական ծառայության դիմաց տալիս էին հող, կայք կամ եկամտի որևէ այլ աղբյուր։ Սկզբում ցմահ տրվող հողերն աստիճանաբար դարձել են պայմանական ժառանգական տիրույթներ (ավատ, ֆեոդ, լեն)։
Վասալի գլխավոր պարտականությունն իր հաշվին զինծառայությունն էր որոշակի ժամկետով (սովորաբար 40 օր տարվա մեջ)։ Սենիորը պարտավոր էր պաշտպանել իր վասալին և նրա ունեցվածքը։ Վասալիտետի հարաբերությունների տարածման հետևանքով ձևավորվեց ավատատիրական հիերարխիական սանդուղքը (թագավորից մինչև մանր ավատատատերերը)։
Արևելքի երկրներում վասալիտետը թույլ էր զարգացած, թեև Ճապոնիայում և մոնղոլների նվաճած երկրներում նույնպես ձևավորվել է բազմաստիճան հիերարխիական սանդուղք։
Հայաստանում ավատատիրության ժամանակաշրջանում մանր ազնվականները (որոնց վրա հենվել են թագավորները խոշոր ավատատերերի դեմ պայքարում) զինվորական, վարչական և այլ կարգի ծառայության դիմաց արքունիքից ստացել են հող («պարգևական» հողատիրություն), և պատերազմի դեպքում պարտավոր էին իրենց ձիով ու զենքով ներկայանալ սյուզերենին։ Նրանք պարգևական հողից օգտվել են վասալական պարտականությունների կատարման ամբողջ ժամանակամիջոցում։
Կատեգորիա:Ավատատիրություն Կատեգորիա:Եվրոպայի պատմություն Կատեգորիա:Ճապոնիայի պատմություն Կատեգորիա:Ազգային և էթնիկ առաջնորդման կոչումներ
Իոսիֆ Տեր-Ազարև
Իոսիֆ Ալեքսանդրի Տեր-Ազարև (Տեր-Ազարյան, ), հայ ճարտարագետ-մեխանիկոս։ Տեխնիկական գիտությունների դոկտոր (1967), պրոֆեսոր (1970): ՀԽՍՀ վաստակավոր ճարտարագետ (1966): ՀՀ գիտության վաստակավոր գործիչ (2004):
Գրիգորի Տեր-Ազարյանի հայրը։
Կենսագրություն
Իոսիֆ Տեր-Ազարևը ծնվել է 1921 թվականի ապրիլի 20-ին Գանձակ քաղաքում։ 1942 թվականին ավարտել է Վրաստանի պոլիտեխնիկական ինստիտուտը։ 1961-1975 թվականներին եղել է Երևանի քարի և սիլիկատների գիտահետազոտական ինստիտուտի բաժնի վարիչ և փոխտնօրեն, 1976-1992 թվականներին՝ Հայաստանի պետական ճարտարագիտական համալսարանի ավտոմոբիլների և շինարարական մեքենաների ամբիոնի վարիչ, 1992 թվականից՝ ամբիոնի պրոֆեսոր ։
Աշխատանքները վերաբերում են բնական քարի մշակմանը և հանույթին։ Զբաղվել է քարկտրիչ մեքենաների աշխատանքային հանգույցների հաշվարկի եղանակների և նոր կառուցվածքների, բնական քարերի, մետաղական և ոչ մետաղական նյութերի մշակման, ալմաստե գործիքների ստեղծման հարցերով ։
Հիշատակ
Իոսիֆ Տեր-Ազարևի հիշատակը հավերժացնող հուշատախտակը փակցված է Երևանի Մարշալ Բաղրամյան պողոտայի 56 շենքի պատին, որտեղ ճարտարագետն ապրել է 1960-2007 թվականներին։
Ծանոթագրություններ
Կատեգորիա:Հայ ճարտարագետներ Կատեգորիա:Հայ մեխանիկոսներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՀ գիտության վաստակավոր գործիչներ Կատեգորիա:Վրաստանի տեխնիկական համալսարանի շրջանավարտներ Կատեգորիա:ՀԽՍՀ վաստակավոր ճարտարագետներ
Ջո Քոուլ
Ժոզեֆ Ջոն (Ջո) Քոուլ (Joseph John (Joe) Cole, ), անգլիացի ֆուտբոլային մարզիչ, նախկին ֆուտբոլիստ, կիսապաշտպան, Անգլիայի ազգային հավաքականի նախկին խաղացող։
Սկզբնական կարիերա
1999 թվականին, լինելով նորեկ, առաջին պայմանագիրն է կնքում «Վեստ Հեմ» ֆուտբոլային ակումբի հետ։ 2002-2003 թվականներին դարձել է իր թիմի ավագ, բայց 2003 թվականի օգոստոսի 6-ին նոր պայմանագիր է կնքել լոնդոնյան «Չելսի» ակումբի հետ, որը տրանսֆերի համար վճարել է 6,6 միլիոն ֆունտ։ Այս թիմի կազմում դեբյուտը եղել է 2003 թվականի օգոստոսի 13-ին։ 2010 թվականի ամռանը Քոուլը՝ ազատ խաղացողի կարգավիճակով, հեռանում է «Չելսիից» `չնայած ֆուտբոլային ակումբի` Քոուլի հետ պայմանագիրը երկարացնելու ցանկությանը ։ Ինքը՝Քոուլը, նշել է պատճառները, որոնց հետևանքով հեռացել է ակումբից։ Դրանք քաղաքական էին և ոչ մի կապ չունեին ֆուտբոլի և իր՝ որպես ֆուտբոլիստի, վարձատրության հետ ։ 2010 թվականի հուլիսի 19-ին ֆուտբոլիստն անցնում է «Լիվերպուլ»` ազատ խաղացողի կարգավիճակով։ «Լիվերպուլում» Քոուլը հանդես է գալիս «10» համարի ներքո ։ 2011 թվականի հունվարի 1-ին՝ «Պրեմիեր Լիգայում» `«Լիվերպուլի» կազմում խփում է իր առաջին գոլը։
«Լիլ»
2011 թվականի օգոստոսի 31-ին Քոուլը «Լիվերպուլից» տեղափոխվում է «Լիլ» ։
«Լիվերպուլ»
2012 թվականի հունիսի 6-ին Քոուլը «Լիլից» վերադառնում է «Լիվերպուլ»։
Վերադարձը «Վեստ Հեմ»
2013 թվականի հունվարի 4-ին, ակումբի հետ պայմանագիր կնքելով, վերադառնում է հայրենի «Վեստ Հեմ Յունայթեդ»։ Հենց առաջին խաղի ընթացքում 2 գոլային փոխանցման հեղինակ է դառնում։
«Աստոն Վիլլա»
2014 թվականի հունիսի 10-ին 2 տարի ժամկետով Ջո Քոուլը տեղափոխվում է «Աստոն Վիլլա»։
Միջազգային կարիերա
2002, 2006 և 2010 թվականներին հանդես է եկել Անգլիայի հավաքականի կազմում, ինչպես նաև մասնակցել է Եվրոպայի 2004 թվականի առաջնությանը։
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Մայիսի 30 ծնունդներ Կատեգորիա:1980 ծնունդներ Կատեգորիա:Ֆուտբոլի կիսապաշտպաններ Կատեգորիա:Չելսիի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ
Սանտյագո դե Լիներս
Սանտյագո դե Լիներս (այլ։ ամբողջական իսպաներեն տարբերակ Սանտյագո Անտոնիո Մարիա դե Լիներս Բրեմոն, կամ ֆրանսերեն  Ժակ դե Լինե , կամ խառը տարբերակով Սանտյագո Լինե , , ֆրանսիացի ազնվական, որ անցել է իսպանական ծառայության։
Այս պաշտոնում նա հետ է մղում բրիտանացիների կողմից Հարավային Ամերիկան ​​գրավելու երկու փորձ։ Նա 1807-1809 թվականներին եղել է Ռիո դե լա Պլատայում։ Նա Ռիո դե լա Պլատայի փոխարքայության նախավերջին տեղակալն է։ Մահանում է՝ փորձելով հակադրվել Իսպանական գաղութների անկախության պատերազմին։
Ծագումնաբանություն և վաղ տարիներ
Ժակ  (ավելի ուշ Սանտյագո) դե Լիներսը ծնվել է 1753 թվականի Նիորե քաղաքում հուլիսի 25-ին, որը մտնում էր ֆրանսիական Պուատու  նահանգի մեջ ։ Այս ընտանիքի շատ անդամներ իրենց ցույց են տվել զինվորական ծառայության մեջ։ Լիներներից մեկը մահացել է 1356 թվականին Պուատյեի ճակատամարտում, իսկ մյուսը 1747 թվականին  Լոուֆելդի ճակատամարտում : Ժակը ինը երեխաներից չորրորդն էր, 1765 թվականին՝ 12 տարեկան հասակում, Ժակը ընդունվում է ռազմական դպրոց Մալթայում, հետո սովորում է  իսպաներեն։ 1768 թվականին նա վերադառնում է Ֆրանսիա՝ որպես Մալթայի ասպետ : Ֆրանսիան դադարեցնում է պատերազմը։ Վեց տարի անցկացնելով կայազորի ծառայության մեջ, նահանջի հույս չունենալով՝ Ժակ Լինեերսը 1774 թվականին խնդրում է գնալ հանգստի ։
Իսպանական նավատորմում
Ժակը հույս ուներ իրեն դրսևորել Ալժիրի արշավանքի ժամանակ, որը ղեկավարում էր Օ Ռեյլը։ 1775 թվականին Լիներսը կամավոր մտնում է Պեդրո Կաստեխոնիի նավատորմը։ Եվ երբ իսպանական արշավանքը ձախողվում է,  Լիներսը 1775 թվականին որպես օտարերկրացու ընդունում են սովորելու որպես գարդիոմարին ։ Քննություն տալով՝ կոչման համար՝ Լիներսը մտնում է իսպանական նավատորմ։ Իսպանա-պորտուգալական պատերազմում նա մասնակցում է բրազիլական արշավանքին :
Պատերազմի ավարտից մեկ տարի անց Իսպանիան մասնակցում է Ամերիկայի անկախության պատերազմի 1779-1781 թվականին Սեն-Վինսենտ նավի վրա նա վերցրել է մի քանի անգլիական նավեր։ 1782 սկզբին Լիներսը տեղափոխվում է «Սան-Պասկլ» և էսկադրայի կազմում ուղևորվում Մինորկա. Մաոն նավահանգստի բլոկադայի ժամանակ Լիներսը նորից կարողանում դրսևորել իրեն։ Երկու բրիտանական նավերով (14-10-հրետանիով) նրան հաջողվում է ականապատել իսպանական նավատորմը։ Օգտվելով մառախուղից՝ Լիներսը տասնվեց նավակներով աբորդաժի մեջ է վերցնում այդ նավերը և տանում է դեպի իսպանացիները։ Արկածախնդրությանը մասնակցող իսպանացիները գնդակոծվում են ինչպես նավերից, այնպես էլ ափամերձ հրետանուց ոչնչանում են, իսկ ինքը՝ Ժակ Լիներսը, ծանր վիրավորվում է։ Ապաքինվելով՝ նա շարունակում է մասնակցել պաշարմանը, որն հաջողությամբ ավարտվում է 1782 թվականի փետրվարի 5-ին
Ոգեշնչված անգլիացիներից Բալեարի ազատագրումով՝ բուրբոնները 1782 թվականին փորձում են կրկին գրավել Ջիբրալթարը։ 1782 թվականի սեպտեմբերի 13-ին տասը լողացող մարտկոցներ նավահանգստից պետք է հարձակվեին բերդի վրա, բայց միայն երեքն են հասնում պահանջվող հեռավորությանը։ Երկրորդի շրջանակներում, Նասաու-Սիգենի իշխանի հրամանատարությամբ Լիներսը կռվում է։ Մարտկոցը կռվում է 17 ժամ, մինչև օդ թռչելը։ Մեկ այլ արկ կրակ է առաջացնում՝ հարվածելով վառոդի պահեստին։ Լինեսը և Մասաու–Սիեգենը հայտնվում են ջրի մեջ։ Պաշարման ընթացքում մի քանի անգլիական նավեր կարողանում են ճեղքել պաշարումը։ Հետապնդումներից մեկի ժամանակ Լիներսը կարողանում է գրավել նավերից մեկը։ Դրա և պաշարման ընթացքում կատարած գործողությունների համար նրա պաշտոնը բարձրացնում են .։
Անգլիայի հետ պատերազմի ավարտից հետո Լինիերսը մասնակցում է Ալժիրի հետ մեկ այլ պատերազմի։ Հաշվի առնելով այն փաստը, որ այս արշավանքը նույնպես ավարտվում է անհաջողությամբ, որոշվում է հաշտություն կնքել։ Լինիերսին ուղարկում են Ալժիր՝ որպես կառավարիչ։ Խաղաղությունից բացի, նրան հաջողվում է հասնել ֆրանսիացի, իսպանացի և իտալացի բանտարկյալների ազատ արձակմանը.
Պայքար անգլիական արշավանքների դեմ
Հունիսի 10-ին ջոկատը հայտնվում է Ռիո դե լա Պլատայի ջրերում։ Օգտվելով նրանից, որ իսպանական զորքերը գտնվում էին Մոնտեվիդեոյում, հունիսի 27-ին գրավում է Բուենոս Այրենսը. .
Պաշտպանվող Սանտյագո Լիներսը մոլորության մեջ ընկնում բրիտանական նավատորմի զորավարժություններից և բաց է թողնում վայրէջքը Կիլմեսում.
Իմանալով, որ արգենտինական աշխարհազորայինները չեն կարող դիմակայել, և Սոբրեմոնտեն մեկնել է Կորդովա (Արգենտինա), Սանտյագո Լիներսը չի ընդգրկվում իսպանական զորքերի կապիտուլյացիայի մեջ և հրաժարական է տալիս. Նա Բերեսֆորդի թույլտվությամբ այցելում է իր ընտանիքին Բուենոս Այրեսում. Այնտեղ, գնահատելով տեղի բնակիչների դժգոհությունը զավթիչներից, նա շփման մեջ է մտնում իր կողմից կազմակերպված խմբերի հետ։ Սանտյագոն, վերադառնալով Մոնտեվիդեո՝ դիմում է նահանգի նահանգապետին պահանջելով 500 մարդ հատկացնել Բուենոս Այրեսը վերանվաճելու համար (Մարկիզ Սասենացի, Նապոլեոն I և ..., էջ 35)։ Նա, խորհրդի հետ խորհրդակցելուց հետո առանձնացվում է 600 մարդ, որոնք նավատորմից միանում են են 320 նավաստիներ և 73 ֆրանսիացի կորսարներ։ 1806 թվականին Լիներսը մառախուղի քողի տակ մոտենում է Բուենոս-Այրեսին։ Օգոստոսի 10-ին մոտենալով նրան՝ նա Բերեսֆորդին վերջնագիր է ներկայացնում, որը հրաժարվում է կապիտուլյացիայից ։ Բուենոս-Այրեսի պատերազմի ժամանակ Լիներսը հրաշքով փրկվում է ։ Բերեսֆորդը կապիտուլացվում է, 1200 զինվոր թողնում է երկիրը՝ իսպանացիներին թողնելով 1600 հրացան, հրետանի և դրոշ ։
Ժողովուրդը համաձայնում համակերպվել պայմաններին։ Սոբրեմոնտեն և իր ներկայացուցիչներին ուղարկում է Կորդովա ։ Խորհրդի ներկայացուցիչները նշանակում են Սոբրեմոնտեին 3000 մարդու ղեկավար։ Նա հայտնում է, որ ասամբլեայի կարծիքին ենթարկվում է։ Դեսպանները համոզում են վիցե-թագավորին այն բանում, որ եթե նա փոխի ուժը, կհաղթի ։ Մադրիդը այդ որոշումը հաստատում է և իր վաստակի համար Լիներսին նշանակում է նավատորմի ղեկավար ։
Նոր պաշտոնում Սաննտյագոն, պատրաստվելով նոր արշավանքին, սկսում է ամրացնել Բուենոս-Այրեսը։ Զինապահեստում կար միայն 2000 հրացան (ներառյալ անգլիացիներից վերցրածը), բայց պահանջվում էր երկու անգամ ավելի ավելի։ Հավաքվում է և վերանորոգվում են հին զենքերը։ Զենքի և փամփուշտի արտադրության համար հալում են ամանեղեն՝ լրացնելու համար վառոդի պաշարը։ Արշավախումբ է ուղարկվում Չիլի և Պերու.
1807 թվականին Պոպգեմը ստանում է Անգլիայից ակնկալվող ամրացումը՝ 13 հազար զինվոր՝ Ջոն Ույատլոկի գլխավորությամբ ։
Ծանոթագրություններ
Կատեգորիա:Ֆրանսիացի ռազմական գործիչներ Կատեգորիա:Ֆրանսիայի քաղաքական գործիչներ
Մարկ Հերմոն
Մարկ Հերմոն (Mark Harmon, ), կինոյի, հեռուստատեսության և թատրոնի ամերիկացի դերասան, որը մի քանի անգամ առաջադրվել է «Էմմի» և «Ոսկե գլոբուս» մրցանակների։ 1986 թվականին People ամսագիրը Հերմոնին ճանաչել է տարվա ամենասեքսուալ տղամարդը ։
Կենսագրություն
1970-ական թվականների կեսին Հերմոնը սկսել է էպիզոդիկ դերեր խաղալ տարբեր հեռուստասերիալներում։ Դերասանական կարիերայի հենց սկզբից հիմնականում խաղացել է ոստիկանների և բժիշկների դերեր։ 1977 թվականին «Էլեոնոր և Ֆրանկլին։ Տարիներ Սպիտակ տանը» ֆիլմում խաղացած փոքրիկ դերի համար արժանացել է «Էմմի» մրցանակի առաջին անվանակարգին։ 1979 թվականին Հերմոնը ոստիկանների մասին «240-Ռոբերտ» հեռուստասերիալում խաղացել է գլխավոր դերերից մեկը՝ շերիֆի օգնականի դերը։ 1980 թվականին նկարահանվել է «Ֆլամինգո Ռոադ» հեռուստասերիալում, իսկ 1983-1986 թվականներին բժշկի դերում խաղացել է «Սենտ Էլսվեր» հիվանդանոցում աշխատանքի մասին պատմող հեռուստասերիալում։ 1987 թվականին Հերմոնը նկարահանվել է «Լուսնային լույս դետեկտիվ գործակալություն» կատակերգական դետեկտիվ հեռուստասերիալի չորս էպիզոդում։ 1991-1993 թվականներին ոստիկանի դերում խաղացել է «Հիմնավոր կասկածներ» հեռուստասերիալում․ նրա կերպարը և հերոսուհի Մարլի Մաթլինը սերիալի կենտրոնական դերերից էին։ 1996-2000 թվականներին «Չիկագոյի հույսը» բժշկական դրամայում կրկին խաղացել է բժշկի դեր, իսկ 2002 թվականին «Արևմտյան թև» հեռուստասերիալում՝ գաղտնի գործակալության գործակալի դեր։ 2003 թվականին ԱՄՆ-ի քրեական գործերի հետաքննության գործակալ Լերոյ Ջենթրո Գիբսի դերում նկարահանվել է «Ռազմա-իրավաբանական ծառայություն» սերիալում։ Նույն թվականին սկսվել է ցուցադրվել «Ծովային ոստիկանություն։ Հատուկ ստորաբաժանում» սերիալը, որում Հերմոնի կերպարը կենտրոնականներից մեկն էր։
1980-ականների վերջին և 1990-ականների սկզբին սկսել է շատ նկարահանվել ֆիլմերում՝ հիմնականում կատարելով երկրորդական պլանի դերեր։ Կնոջ հետ միասին խաղացել է նաև թատերական ներկայացումներում։
1986 թվականին People ամսագիրը Հերմոնին անվանել է տարվա ամենասեքսուալ տղամարդը ։ 1987 թվականի մարտի 21-ին ամուսնացել է դերասանուհի Պեմ Դոբուերի հետ։ Նրանք ունեն երկու երեխա՝ Շոնն ու Թայ Քրիստիանը։ 1996 թվականին Մարկը փրկել է երկու դեռահասների՝ դուրս բերելով նրանց իր տան մոտ այրվող ավտոմեքենայից։
Արտաքին հղումներ
Կատեգորիա:Ամերիկացի հեռուստատեսային դերասաններ Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի պրոդյուսերներ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի հնչյունավորողներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի կինոռեժիսորներ
Լուսնի իշխանություն (ֆիլմ)
«Լուսնի իշխանություն» կամ «Լուսնով զմայլվածները» (Moonstruck), Նորման Ջևիսոն ռեժիսիորի կատակերգական մելոդրամա, պրեմիերան կայացել է 1987 թվականին։ Արժանացել է Բեռլինյան կինոփառատոնի «Լավագույն ռեժիսիոր» մրցանակի, երեք «Օսկար» մրցանակի, ներառյալ լավագույն դերասանի (Շեր) և երկրորդ պլանի լավագույն կանացի դերի արձանիկների (Օլիմպիա Դուկակիս) ։
Սյուժե
Գլխավոր հերոսը՝ Լորետա Կաստորինին (Շեր) քսանյոթ տարեկան էր։ Առաջին իսկ տեսարանում՝ թաղման բյուրոյում, որտեղ Լորետան պատրաստում էր հարկային փաստաթղթերը, հանկարծ սկսում է նախատել սեփականատիրոջը՝ թղթերի և հաշիվների խառնաշփոթի համար և ամբողջովին ցույց է տալիս իր բնավորությունը. նա նպատակասլաց և սառը կին է, խիստ և կոկիկ՝ հագուստի հարցում, հետևողական և պարտաճանաչ գործերում և անձնական կյանքում, սովոր է կառավարել տղամարդկանց։
Ֆիլմի գլխավոր թեման՝ Լորետայի անսպասելի և կրքոտ սերն է, որը խախտում է նրա բոլոր պլանները և կյանքը շրջում գլխի վրա։ Սիրո պատմությունը, գրեթե ամբողջովին համընկնում է Պուչչինիի «Բոհեմ» օպերայի հետ, միայն այն տարբերությամբ, որ դա նկարագրված է ռոմանտիկ կատակերգությունով և հետևաբար ավարտվում է այնպես, ինչպես նախօրոք որոշված էր։
Ռոզա- Դու սիրում ես նրան? Լորետա- Ոչ մայրիկ։ Ռոզա- Լավ։ Երբ սիրում ես նրանց, նրանք դա տեսնում են և սկսում են քեզ հիմարեցնել։ Բայց նա քեզ դուր է գալիս? Լորետա- Օ, այո։ Նա շատ լավն է, մայրիկ։
Մինչև թռիչքը Ջոնին Լորետային խնդրում է հարսանիքին կանչել նաև իր կրտսեր եղբորը՝ Ռոնիին (Միկոլաս Քեիջ)՝ «վատ արյանը», ինչպես ինքն էր կոչում, որի հետ վաղուց խռովության մեջ էր գտնվում։ Լորետան կատարում է նրա խնդրանքը և խելքից դուրս սիրահարվում հաշմանդամ Ռոնիին, ով կորցրել էր ձեռքը, ինչպես ասում է, եղբոր մեղքով։ Վերջապես, Լորետան մտածելուց հետո, Ռոնին ասում է, որ իրենց մեջ հարաբերություն չի կարող լինել, որովհետև ինքը Ռոնիի եղբոր հարսնացուն է։ Բայց համառ Ռոնին չի հանձնվում։
Լորետան իրեն Ջոնիի առջև մեղվոր զգալով գնում է եկեղեցի և այնտեղ տեսնում է ծնկի եկած իր մորը։ Դա նշանակում է, որ իր հայրը նորից խաբում է մորը։
Ռոնին նորից է փորձ կատարում։ Նա Լորետային հրավիրում է օպերա և համաձայնություն է ստանում։ Լորետան ներկում է մազերը և հագնում գեղեցիկ շրջազգեստ։ Օպերայում հայր ու աղջիկ պատահաբար բախվում են, և միմյանց բռնում դավաճանության վայրում։ Կոսմոն ասում է նրան. «Դու իմ դուստրն ես։ Ես քեզ թույլ չեմ տալիս վարվել ինչպես թեթևաբարո կին»։ Լորետան պատասխանում է. «Իսկ դու իմ հայրն ես!...»։ Նրանք բաժանվում են և ցույց տալիս, իբր այդ հանդիպումը չի եղել։ Տան ճանապարհին Լորետան ինքն իրեն կրկին հանդիմանում է, բայց Ռոնին, ի շնորհիվ իր ճարտարախոսության, հանգստացնում է նրան և իրենց հարաբերությունները նորից վերականգնվում են։
Այդ նույն գիշեր վերադառնում է Ջոնին։ Նրա մայրը հրաշքով բուժվել է և հիմա Ջոնին ինչ-որ կարևոր բան է ուզում ասել Լորետային։ Առավոտյան տեղի է ունենում երկու վեճ. Կամարերի եղբայրների մեջ և Լորետայի ծնողների մեջ։ Այնուամենայնիվ ամեն ինչ լավ է ավարտվում։ Կոսմոն խոստանում է կնոջը, որ կխզի սիրուհու հետ հարաբերությունները, իսկ Ջոնին բոլորին շոկի է ենթարկում՝ ասելով, որ չի կարող ամուսնանալ Լորետայի հետ։ Դրանից օգտվում է Ռոնին և խնդրում Լորետայի ձեռքն ու սիրտը։ Ռոզա։ Դու նրան սիրում ես, Լորետա? Լորետա։ Այո, մայրիկ, անչափ։ Ռոզա։ Օ, դա սարսափելի է…
Լորետան ընդունում է Ռոնի առաջարկը։ Բոլորը տիպիկ իտալական կենաց են բարձրացնում. «Alla famiglia!» (Ընտանիքի համար!)։
Ծանոթագրություն
Կատեգորիա:Նորման Ջևիսոնի ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆիլմեր Կատեգորիա:Իտալերեն ֆիլմեր Կատեգորիա:1987 ֆիլմեր Կատեգորիա:MGM ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Տորոնտոյում նկարահանված ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մելոդրամա ֆիլմեր Կատեգորիա:Ամերիկյան դրամա ֆիլմեր
Դյուշենի մկանային դիստրոֆիա
Դյուշենի մկանային դիստրոֆիա, մկանային դիստրոֆիայի ծանր տիպ ։ Մկանային թուլության ախտանշանները սովորաբար սկսվում են մոտ չորս տարեկանում տղաների շրջանում և արագորեն վատթարանում են ։ Սովորաբար մկանների կորուստը սկսում է ազդրերից և կոնքի մկաններից, որոնց հետևում են ձեռքերի մկանները ։ Սրա արդյունքում առաջանում է վեր կենալու դժվարություն ։ Մեծ մասը արդեն տասներկու տարեկանում կորցնում է քայլելու ունակությունը ։ Ախտահարված մկանները կարող են ավելի մեծ թվալ ճարպի կուտակման հաշվին ։ Սկոլիոզը ևս հաճախ է հանդիպում ։ Որոշները կարող են մտավոր խնդիրներ ունենալ ։ Կանայք, ովքեր ունեն դեֆեկտավոր գենի միայն մեկ օրինակ կարող են ունենալ թույլ արտահայտված ախտանշաններ ։
Հիվանդությունը X–շղթայակցված ռեցեսիվ է ։ Դեպքերի մոտավորապես երկու երրորդը ժառանգվում են մորից, իսկ մեկ երրորդը նոր մուտացիայի արդյունք է ։ Այս հիվանդությունն առաջանում է սպիտակուց դիստրոֆինը կոդավորող գենի մուտացիայի հետևանքով ։ Դիստրոֆինը կարևոր է մկանաթելերի բջջաթաղանթի աբողջականությունը պահպանելու համար ։ Գենետիկ թեստավորումով հաճախ ծնվելիս իրականացվում է ախտորոշումը ։ Ախտահարված անձանց արյան մեջ բարձր է կրեատին կինազի պարունակությունը ։
Չնայած ոչ մի հայտնի բուժում գոյություն չունի, ֆիզիոթերապիան, օրթոպեդիկ գոտիները և շտկող վիրահատությունները կարող են օգնել հաղթահարելու ախտանշաններից որոշները ։ Օժանդակող շնչառության պահանջ կարող է առաջանալ շնչառական մկանների թուլության պարագայում ։ Օգտագործվող դեղորայքը ներառում է ստերոիդները, մկանների դեգեներացիան դանդաղեցնելու նպատակող, հակացնցումայիններ՝ ցնցումները և որոշակիորեն նաև մկանային ակտիվությունը վերահսկելու նպատակով, և իմանոսուպրեսորներ՝ մեռնող մկանաբջիջներին իմուն համակարգի կողմից հասցվող վնասը հետաձգելու նպատակող ։
Պատմություն և համաճարակաբանություն
ԴՄԴ–ն ախտահարում է հինգ հազար տղամարդուց մեկին, ծնվելիս ։ Այն մկանային դիստրոֆիայի ամենատարածված տեսակն է ։ Կյանքի սպասվող տևողությունը միջինը 26 տարի է, սակայն լավ խնամքի դեպքում մարդիկ կարող են ապրել մինչև իրենց կյանքի 3-րդ կամ 4-րդ տասնամյակը ։ Գենային թերապիան, որպես բուժում, դեռևս փորձարկվում է մարդկանց վրա և հետազոտության փուլում է ։
Նշաններ և ախտանշաններ
ԴՄԴ-ի՝ պրոգրեսիվող նյարդամկանային խանգարման հիմնական ախտանշանը մկանային թուլությունն է, մկանունքի կորստով
որն առաջինը դրսևորվում է կամավոր մկաններում, մանավանդ ազդրերի, կոնքի շրջանի, ուսերի և սրունքների։ Հետագայում մկանային թուլությունը ընդգրկում է նաև ձեռքերը, պարանոցը և այլ շրջանների մկանները։ Սրունքները հաճախ մեծացած են։ Ախտանշանները սովորաբար ի հայտ են գալիս վեց տարեկանից շուտ և կարող են երևան գալ վաղ մանկական հասակում։ Այլ ֆիզիկական ախտանշանները ներառում են՝ Աքիլեսյան ջլի և ազդրի հետին մկանների կոնտրակտուրաները նվազեցնում են ֆունկցիոնալությունը, քանի որ մկանաթելերը կարճանում են և շարակցական հյուսվածքում ֆիբրոզ է առաջանում։ }}
Լյուիս Պ.Ռոլանդի համաձայն Գենի Էքսպրեսան Մկանում անթոլոգիայում, եթե տղան հիվանդ է ԴՄԴ-ով, վիճակը կարող է դրսևորվել և դիտարկվել կլինիկորեն այն պահից, երբ նա անում է ի առաջին քայլերը։ Տղայի համար քայլելը դառնում է ավելի ու ավելի դժվար և նա վերջնականապես կորցնում է քայլելու ունակությունը իր 9-12 տարիների միջև։ Միջինում, ԴՄԴ-ով ախտահարված տղամարդը «պարանոցից ներքև պարալիզված» է դառնում 21 տարեկանում ։ Մկանների կորուստը սկսվում է ոտքերից և կոնքից, ապա պրոգրեսիվում է մինչև ուսերի ու պարանոցի մկանները, որոնվ հետևում են ձեռքերի և շնչառական մկանները։ Սրունքների մկանների պսևդոհիպերտրոֆիան ակնհայտ է։ Կարդիոմիոպաթիան՝ մասնավորապես դիլատացիոն կարդիոմիոպաթիան, հաճախ է հանդիպում, սակայն կանգային սրտային անբավարարության և առիթմիաների զարգացում հազվադեպ է դիտվում։
Երախան օգնում է ինքն իրեն վեր կենալ վերին վերջույթներով՝ սկզբում բարձրանալով կանգնում է, ձեռքերով հենվելով ծնկներին, ապա ձեռքերով կարծես քայլելով ոտքն ի վեր ուղղում է իրանը։ }}